《太平驿废投宿野店授餐俱绝时岁云暮矣》
明代·李孙宸

驿馆荒凉云黯然，投栖聊傍野炊烟。入门不道分桐使，贳酒还炊挂杖钱。

坐听征鸿寒欲尽，户临流水夜难眠。南行未计邮亭路，三楚风尘阅岁年。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。